Diari Oficial de la Generalitat Valenciana


Sumari del DOGV 5881, del 29-10-2008 (2008/12825)

Informació pública de l'alternativa tècnica del programa per al desenvolupament de l'actuació integrada de la unitat d'execució 22 del PEPRI del Carme en l'illa dels carrers Guillén de Castro, Llíria i Gutenberg.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12005


Data del document
:   06-10-2008

Organisme emissor
:   Agrupación de Interés Urbanístico Unidad de Ejecución 22 del Pepri del Carmen

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública de l'alternativa tècnica del programa per al desenvolupament de l'actuació integrada de la unitat d'execució 22 del PEPRI del Carme en l'illa dels carrers Guillén de Castro, Llíria i Gutenberg. [2008/12783]  
En compliment del que estableix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), s'inicia el procediment de concurs per al desenvolupament i execució del programa d'actuació integrada, per mitjà de gestió indirecta, de la unitat d'execució 22 del PEPRI del Carme, illa delimitada pels carrers Guillén de Castro, Llíria i Gutenberg, amb una superfície total aproximada de 11.016 m²s.  
Les bases generals reguladores aplicables als procediments de programes d'actuació integrada, per mitjà de la gestió indirecta, de l'Ajuntament de València són les aprovades per l'Acord plenari de l'Ajuntament de València, adoptat en la sessió de 29 de setembre de 2006 (BOP núm. 242 de l'11.10.2006). L'inici del procediment de concurs i les bases particulars que regiran en el concurs per a la selecció d'agent urbanitzador del programa d'actuació integrada, han sigut aprovades mitjançant l'Acord del Ple de data 27 d'abril de 2007, i el Ple de 25 de gener de 2008, enviat al Diari Oficial de la Unió Europea el 5 de maig de 2008 i s'ha publicat en el Diari Oficial de la Comunitat Valenciana, número 5724, de data 14 de març de 2008.  
L'Agrupació d'Interés Urbanístic Unitat d'Execució 22 del PEPRI del Carme, CIF G-97766521, amb domicili a València, carrer Pascual y Genís 15-20a, ha iniciat la informació pública de la seua proposta de programa per al desenvolupament de la unitat d'execució 22 del PEPRI del Carme de València, amb la protocol·lització per mitjà d'acta davant el notari Carlos Pascual de Miguel, amb domicili a València, carrer Pintor Sorolla, número 5, de la documentació tècnica de l'alternativa tècnica de programa, comprensiva, de conformitat amb la base 16 de les bases particulars, dels documents següents: a) projecte d'urbanització i annexos, i b) identificació del document de planejament que regula l'ordenació a desenvolupar. Així mateix un exemplar de l'esmentada documentació ha quedat dipositat a l'Ajuntament de València, situat a l'avinguda d'Aragó, número 35, i una altra còpia ha quedat dipositada en la copisteria localitzada a València, carrer Abadia de Sant Martí, número 8-baix.  
Es fa constar, en aplicació de l'article 134 de la LUV, que durant el termini d'un mes comptador des de la publicació del present anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé a la notaria de Carlos Pascual de Miguel, o bé a l'Ajuntament de València per a obtindre informació, pels procediments legals, sobre els documents objecte d'exposició pública i presentar al·legacions. Les esmentades al·legacions podran presentar-se indistintament en la notaria de referència en horari de 10.00 a 14.00 hores, de dilluns a divendres, o bé en l'Ajuntament de València en horari administratiu obert al públic. De la mateixa manera es podrà obtindre còpia de la documentació tècnica objecte d'exposició pública en la copisteria esmentada en horari d'atenció públic.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del programa d'actuació integrada de la unitat d'execució 22 del PEPRI del Carme, al domicili fiscal dels qui consten en el Cadastre com a titulars dels drets afectats per l'actuació proposada.  
Així mateix, i de conformitat amb el que disposen l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 296.4 del Decret 67/2006 (ROGTU), el present edicte compleix la funció de notificació per a aquells eventuals desconeguts, d'ignorat parador o que, intentada esta, no s'haguera pogut practicar, sense perjuí que l'avís als esmentats titulars s'efectue addicionalment per mitjà d'una publicació en el Butlletí Oficial de la Província de València.  
València, 6 d'octubre de 2008.- El president: Vicente Vallés Pérez.